**必选翻译：**

**《山楼雨望酬文田叔》**

清·林鹤年

坐看微云起，雨从西北来。

溪痕长频藻，石气润莓苔。

泼墨浓如画，焚香净不埃。

群儿驱犊返，小婢报花开。

斜日淡蓑影，凉风入酒杯。

偶逢诸父老，闲与话蒿莱。

生意动林际，杉茶遍户栽。

**除《山楼雨望酬文田叔》之外，请在以下三首中任选一首翻译：**

**《山塾》**

清·林鹤年

杉茶租税薄，余力课儿书。

鸡黍先生馔，莺花处士庐。

皋比尊语录，蝉蜕训经畲。

仰止榕村学，秋风荐野蔬。

**《山妇》**

清·林鹤年

不栽陌上桑，只采山中茶。

君为浮萍草，妾作女贞花。

十五为人妇，十三学当家。

城中有女儿，两鬓才髻丫。

**《山茶》**

清·林鹤年

千里贱栽花，千村学种茶。

根难除蔓草，地本厚桑麻。

谷雨抽香菽，花风绽玉芽。

如何龙凤碾，出自相公家?